
# Илдар Халиков Ауропа бизнес-инновацион үзәкләре челтәре вәкилләре белән очрашты

*13.06.2012*Бүген Татарстан Республикасы Премьер-министры Илдар Халиков Ауропа бизнес-инновацион үзәкләре челтәре вәкилләре белән очрашты. Очрашу III Россия-Ауропа инновацион форумы кысаларында узды.


Очрашу кысаларында аның катнашучылары киләчәктә Татарстан Республикасында технопарклар, технополислар, бизнес-инкубаторлар челтәре, кластерлар системасы аша инновацион инфраструктура үсеше буенча фикер алышты.


Ауропа бизнес-инновацион үзәкләре челтәре вәкилләре Евросоюзга кермәгән илләр, шул исәптә Россия Федерациясе һәм аның төбәкләре, аерым алганда Татарстан Республикасы белән хезмәттәшлек итү стратегиясен аңлатты.


Искәртеп узабыз, 2012 елның апрелендә Ауропа бизнес-инновацион үзәкләре челтәре белән Россия Инновацион төбәкләре ассоциациясе арасында Меморандум имзаланды.

*ТР Президенты матбугат хезмәте*
Илдар Халиков Ауропа бизнес-инновацион үзәкләре челтәре вәкилләре белән очрашты